Kommissionens forordning (EF) nr. 1221/2003

af 8. juli 2003

om fastsættelse af den faktiske olivenolieproduktion og enhedsbeløbet for produktionsstøtten for produktionsåret 2001/02

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2),

under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 17a, stk. 2, og

ud fra følgende betragtninger:

(1) Ifølge artikel 5 i forordning nr. 136/66/EØF reduceres enhedsbeløbet for produktionsstøtten i en medlemsstat, hvis den faktiske produktion overstiger den nationale garantimængde, som er fastsat i samme artikels stk. 3. For at vurdere, hvor stor overskridelsen er, bør der for Spaniens, Grækenlands, Portugals, Frankrigs og Italiens vedkommende tages hensyn til den anslåede produktion af spiseoliven, udtrykt som olivenolieækvivalent på grundlag af de dertil svarende koefficienter, som for Spaniens vedkommende er nævnt i Kommissionens beslutning 2001/650/EF(5), ændret ved beslutning 2001/883/EF(6), for Grækenlands vedkommende i Kommissionens beslutning 2001/649/EF(7), ændret ved beslutning 2001/880/EF(8), for Portugals vedkommende i Kommissionens beslutning 2001/670/EF(9), ændret ved beslutning 2001/878/EF(10), for Frankrigs vedkommende i Kommissionens beslutning 2001/648/EF(11), ændret ved belutning 2001/879/EF(12), og for Italiens vedkommende i Kommissionens beslutning 2001/658/EF(13), ændret ved beslutning 2001/884/EF(14).

(2) For at enhedsbeløbet for produktionsstøtten, der kan udbetales som forskud, kan beregnes, skal den anslåede produktion bestemmes for det pågældende produktionsår i henhold til artikel 17a, stk. 1, i forordning (EØF) nr. 2261/84. Dette beløb skal fastsættes således, at der undgås enhver risiko for uberettigede udbetalinger til olivendyrkerne. Beløbet vedrører også spiseoliven udtrykt som olivenolieækvivalent. For produktionsåret 2001/02 er den anslåede produktion og enhedsbeløbet for produktionsstøtten, der kan udbetales som forskud, fastsat ved Kommissionens forordning (EF) nr. 1793/2002(15), ændret ved Kommissionens forordning (EF) nr. 15/2003(16).

(3) For at kunne fastsætte den faktiske produktion, som retten til støtte er anerkendt for, skal de pågældende medlemsstater i henhold til artikel 14, stk. 4, i Kommissionens forordning (EF) nr. 2366/98(17), senest ændret ved forordning (EF) nr. 2383/2002(18), inden den 15. maj efter hvert produktionsår give Kommissionen meddelelse om den mængde, der er ydet støtte for. Ifølge de modtagne meddelelser ser det ud til, at der for produktionsåret 2001/02 er ydet støtte for 711076 t i Italien, 2591 t i Frankrig, 404619 t i Grækenland, 1562531 t i Spanien og 33613 t i Portugal.

(4) Når medlemsstaterne yder støtte for disse mængder, indebærer det, at der er foretaget kontrol i henhold til forordning (EØF) nr. 2261/84 og (EF) nr. 2366/98. Fastsættelsen af den faktiske produktion på basis af de af medlemsstaterne meddelte oplysninger om de mængder, der er ydet støtte for, foregriber dog ikke de konklusioner, der kan drages af kontrollen af disse oplysningers nøjagtighed i forbindelse med proceduren for regnskabsafslutning.

(5) Under hensyn til den faktiske produktion bør enhedsbeløbet for produktionsstøtten, som er nævnt i artikel 5, stk. 1, i forordning nr. 136/66/EØF, og som skal betales for den støtteberettigede faktiske produktion, også fastsættes.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

1. For produktionsåret 2001/02 er den faktiske produktion, der skal lægges til grund for støtten til olivenolie som nævnt i artikel 5 i forordning nr. 136/66/EØF:

>TABELPOSITION>

2. For produktionsåret 2001/02 er enhedsbeløbet for produktionsstøtten, der skal betales for den støtteberettigede faktiske produktion som nævnt i artikel 5 i forordning nr. 136/66/EØF:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. juli 2003.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 201 af 26.7.2001, s. 4.

(3) EFT L 208 af 3.8.1984, s. 3.

(4) EFT L 210 af 28.7.1998, s. 38.

(5) EFT L 229 af 25.8.2001, s. 20.

(6) EFT L 327 af 12.12.2001, s. 43.

(7) EFT L 229 af 25.8.2001, s. 16.

(8) EFT L 326 af 11.12.2001, s. 42.

(9) EFT L 235 af 4.9.2001, s. 16.

(10) EFT L 326 af 11.12.2001, s. 40.

(11) EFT L 229 af 25.8.2001, s. 12.

(12) EFT L 326 af 11.12.2001, s. 41.

(13) EFT L 231 af 29.8.2001, s. 16.

(14) EFT L 327 af 12.12.2001, s. 44.

(15) EFT L 272 af 10.10.2002, s. 11.

(16) EFT L 2 af 7.1.2003, s. 6.

(17) EFT L 293 af 31.10.1998, s. 50.

(18) EFT L 358 af 31.12.2002, s. 122.